บาทเปิด 33.62/63 แข็งค่า
เงินบาทเปิด 33.62/63 แข็งค่าหลังมติ FOMC ส่งสัญญาณไม่เร่งขึ้นดอกเบี้ย
18 มิ.ย. 2558

เงินบาทเปิด 33.62/63 แข็งค่าหลังมติ FOMC ส่งสัญญาณไม่เร่งขึ้นดอกเบี้ย
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 33.62/63 บาท/ดอลลาร์ แข็งค่าจากช่วงปิดตลาดเย็นวานนี้ที่ระดับ 33.70/72 บาท/ดอลลาร์ หลังที่ประชุม คณะกรรมการนโยบายการเงิน (FOMC) ธนาคารกลางสหรัฐ ออกแถลงการณ์ที่ส่งสัญญาณจะมีการปรับขึ้นอัตราดอกเบี้ยอย่างช้าๆ ทำให้ดอลลาร์ขยับอ่อนค่าเนื่องจากมีแรงเทขายออกมาแต่ไม่มากนัก
ตลาดให้ความสำคัญต่อผลประชุมของ FOMC มากกว่าเรื่องการผิดนัดชำระหนี้ของกรีซในสิ้นเดือนนี้ เพราะยังเชื่อว่าจะสามารถเจรจาตกลงกันได้ในที่สุด
นักบริหารเงิน ประเมินกรอบการเคลื่อนไหวของเงินบาทในวันนี้ไว้ระหว่าง 33.60-33.70 บาท/ดอลลาร์
"บาทน่าจะเคลื่อนไหวแข็งค่าในกรอบนี้(33.60-33.70) อย่างน้อย 1-2 วัน" นักบริหารเงิน กล่าว